Пряшівска універзіта

Пряшівска універзіта у Пряшові (словен. Prešovská univerzita v Prešove) — є высока школа універзітного тіпу. Пряшівска універзіта была основана на основі закона ч. 361/1996 З.З. з 10. децембра 1996 роздїлїнём Універзіты Павла Йозефа Шафаріка у Кошіцях на Універзіту Павла Йозефа Шафаріка і Пряшівску універзіту. Історія векшыны факулт є але омного довша, і найстарша з них (Ґрекокатолицька теолоґічна факулта) наслїдує інштітуцію основану в роцї 1880. Є то третя найвекша словеньска універзіта за чіслом факулт. Окрем факулт є частёв універзіты Устав русиньского языка і културы, Устав азійскых штудій, Центер ціложывотного і компетенчного ошколованя о Дослїдный центер. На Пряшівскій універзітї є веце як 12 500 штудентів і 1 040 працовників. На чолї універзіты стояли ректоры проф. PhDr. Карол Феч, CSc. (1997-2003) і проф. PhDr. Франтїшек Мігіна, CSc. (2003-2007). Од 1.8. 2007 є ректором проф. RNDr. Рене Матловіч, PhD. Пряшівска універзіта є членом EUA (European University Association), Danube Rectors´ Conference і сіґнатаром харты EMUNI. Факулты На Пряшівскій універзітї суть тоты факулты: Факулта гуманітных і природных наук (1997) Факулта менежменту (2004) Факулта шпорту (2004) Факулта здравотництва Пряшівской універзіты (2002) Філозофічна факулта (1959) Ґрекокатолицька теолоґічна факулта (1880) Педаґоґічна факулта (1949) Православна богословска факулта (1950) Екстерны одказы офіціална сторінка універзіты STV2 4. 9. 2010